REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/4-22

18. januar 2022. godine

B e o g r a d

Z A P I S N I K

86. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 11. JANUARA 2021. GODINE

Sednica je počela u 09.30 časova.

Sednicom je predsedavala Marija Jevđić, zamenik predsednika Odbora.

Sednici su prisustvovali članovi Odbora: Nevena Veinović, Uglješa Mrdić, Đorđe Todorović, Olja Petrović, Vuk Mirčetić, Dubravka Kralj, Toma Fila i Luka Kebara.

Sednici Odbora prisustvovali su Gojko Palalić, zamenik člana Odbora Jovana Palalića i Adam Šukalo, zamenik člana Odbora Milenka Jovanova.

Sednici nisu prisustvovali članovi Odbora: Jelena Žarić Kovačević, Balint Pastor, Violeta Ocokoljić, Ilija Matejić, Željko Tomić i Borisav Kovačević, kao ni njihovi zamenici.

Na predlog predsednika, Odbor je jednoglasno ( 11 glasova za) utvrdio sledeći

**D n e v n i r e d:**

- Usvajanje zapisnika sa 85. sednice Odbora

1. Razmatranje Predloga zakona o Privremenom registru državljana Republike Srbije od 16 do 29 godina kojim se uplaćuje novčana pomoć za ublažavanje posledica pandemije bolesti COVID-19 izazvane virusom SARS-CoV-2, koji je podnela Vlada (broj 011-51/22 od 10.01.2022 godine), u načelu.

Pre prelaska na odlučivanje o tačkama dnevnog reda, Odbor je jednoglasno (11 glasova za) usvojio zapisnik 85. sednice Odbora.

**Prva tačka dnevnog reda:** Razmatranje Predloga zakona o Privremenom registru državljana Republike Srbije od 16 do 29 godina kojim se uplaćuje novčana pomoć za ublažavanje posledica pandemije bolesti COVID-19 izazvane virusom SARS-CoV-2, koji je podnela Vlada (broj 011-51/22 od 10.01.2022 godine), u načelu

Odbor je razmotrio Predlog zakona o Privremenom registru državljana Republike Srbije od 16 do 29 godina kojim se uplaćuje novčana pomoć za ublažavanje posledica pandemije bolesti COVID-19 izazvane virusom SARS-CoV-2, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (11 glasova za).

Za izvestioca Odbora na sednici Narodne skupštine određen je zamenik predsednika Odbora.

Sednica je završena u 09,35 časova.

Sastavni deo zapisnika čine stenografske beleške.

SEKRETAR ZAMENIK PREDSEDNIKA

dr Radoje Cerović Marija Jevđić